# Návrh KÚPNAZMLUVA č. /2022

uzavretá podľa § 409 a nasl. zákona č. 513/1991 Zb. (Obchodný zákonník) v znení neskorších predpisov

# Článok I. Zmluvné strany

* 1. **Kupujúci:**

Názov: **Obec Uhorská Ves**

Sídlo: Uhorská Ves 124, 032 03 Liptovský Ján

Štatutárny zástupca: Vladimír Multáň, starosta

IČO: 00315818

DIČ: 2020581684

Telefón: 0918 840206

(ďalej len „kupujúci“) a

# Predávajúci:

Obchodné meno:

Sídlo:

Zastúpený vo veciach zmluvných:

IČO:

DIČ:

IČ DPH:

Bankové spojenie:

Číslo účtu:

SWIFT/BIC:

Telefón:

Právna subjektivita (ŽR,OR):

(ďalej len „predávajúci“)

(ďalej tiež ako „zmluvné strany“)

# Článok II. Predmet zmluvy

2.1 Zmluvné strany uzatvárajú túto kúpnu zmluvu (ďalej len „Zmluva“), ktorá vyplýva z výsledkov verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), zadaním zákazky na dodanie tovaru s názvom: **Zabezpečenie efektívneho zberu komunálneho odpadu v obci Uhorská Ves.**

**2.2** Predmetom tejto zmluvy je záväzok predávajúceho dodať kupujúcemu tovar: záhradný kompostér min 1000 l v počte 200 kusov a bio nádobu 7l v počte 200 ks, previesť na kupujúceho vlastnícke právo k dodanému tovaru a záväzok kupujúceho prevziať tovar a zaplatiť predávajúcemu dohodnutú kúpnu cenu.

**2.3** Predávajúci sa zaväzuje dodať predmet zmluvy za podmienok uvedených v tejto zmluve.

# Článok III. Miesto dodania

3.1 Miesto dodania: Obec Uhorská Ves, Uhorská Ves 53, 032 03 Liptovský Ján

# Článok IV. Kúpna cena

* 1. Kúpna cena zahŕňa všetky náklady predávajúceho spojené s dodaním predmetu zmluvy a prevodom vlastníckeho práva, vrátane nákladov na balenie, dopravu a pod.
  2. Kúpna cena je maximálna a konečná.
  3. Kúpna cena za predmet zákazky je:

|  |  |
| --- | --- |
| **Cena bez DPH:** |  |
| **20 % DPH:** |  |
| **Cena vrátane DPH:** |  |

Slovom:

# Čl. V.

**Termín dodania predmetu zmluvy**

5.1. Predávajúci sa zaväzuje dodať tovar špecifikovaný v predmete tejto zmluvy v lehote do 21 dní odo dňa účinnosti zmluvy. Účinnosť zmluva nadobudne po kladnom schvaľovacom procese verejného obstarávania poskytovateľom nenávratného finančného príspevku.

5.2. Kupujúci má nárok na zmluvnú pokutu vo výške 0,05 % z ceny nedodaného resp. neskoro dodaného tovaru za každý deň omeškania. Zaplatením zmluvnej pokuty nie je dotknutý nárok kupujúceho na náhradu škody.

# Článok VI.

**Platobné podmienky**

* 1. Splatnosť faktúry je do 14 dní od doručenia kupujúcemu. Predávajúci je oprávnený vystaviť faktúru až po dodávke predmetu zmluvy.
  2. Faktúra vystavená predávajúcim musí obsahovať všetky náležitosti daňového dokladu v súlade s platnou právnou úpravou SR. V prípade, že daňový doklad nebude obsahovať tieto náležitosti, kupujúci má právo vrátiť ho na prepracovanie. V takomto prípade sa preruší lehota splatnosti a nová lehota splatnosti pre kupujúceho začne plynúť prevzatím daňového dokladu.
  3. Prílohou faktúry vystavenej predávajúcim musí byť dodací list, preberací protokol.

# Článok VII.

**Podmienky dodania a nadobudnutie vlastnícke práva**

* 1. Predávajúci je povinný dodať predmet zmluvy v množstve, kvalite a vyhotovení podľa podmienok uvedených v tejto zmluve.
  2. Predávajúci odovzdá predmet zákazky v mieste dodania prostredníctvom odovzdávacieho/preberacieho protokolu. Odovzdávajúci/preberací protokol bude podkladom pre vyhotovenie faktúry.
  3. Predávajúci je povinný odovzdať spolu s predmetom zmluvy doklady, ktoré sa naň vzťahujú, a sú potrebné na užívanie a výkon vlastníckeho práva, a to: dodací list a návod na obsluhovanie kompostéra a bio nádoby
  4. Vlastnícke právo k predmetu zmluvy prechádza na kupujúceho dňom riadneho splnenia záväzku, t.j. po protokolárnom odovzdaní a prebratí predmetu zmluvy a pripísaní kúpnej ceny na účet predávajúceho.

# Článok VIII

**Záručná doba, zodpovednosť za vady**

* 1. Záručná doba na predmet zmluvy je stanovená na 24 mesiacov a začne plynúť odo dňa jeho prevzatia podľa odovzdávacieho/preberacieho protokolu. Záručná doba neplynie po dobu, po ktorú kupujúci nemôže užívať predmet zmluvy pre jeho vady, za ktoré zodpovedá predávajúci.
  2. Ak predávajúci poruší povinnosti stanovené v ustanovení § 420 Obchodného zákonníka, predmet zmluvy má vady. Za vady tovaru sa považuje aj dodanie iného tovaru ako určuje zmluva, a vady v dokladoch potrebných na užívanie tovaru.
  3. Predávajúci zodpovedá za vadu, ktorú má predmet zmluvy (tovar) v okamihu, keď prechádza nebezpečenstvo škody na predmete zmluvy (tovare) na kupujúceho, aj keď sa vada stane zjavnou až po tomto čase. Povinnosti predávajúceho vyplývajúce zo záruky za akosť predmetu zmluvy (tovaru) tým nie sú dotknuté. Predávajúci nezodpovedá za vady predmetu zmluvy spôsobené neodbornou manipuláciou v rozpore s návodom na obsluhu, prípadne násilným zásahom do predmetu zmluvy.
  4. Predávajúci odstráni vadu predmetu zmluvy, ak je odstrániteľná. V prípade, ak je vada neodstrániteľná dodá náhradný tovar za vadný tovar. Dodanie náhradného tovaru musí predávajúci zabezpečiť v lehote do 30 dní po identifikácii vady ako neodstrániteľnej.

# Článok IX.

**Zmluvné pokuty a sankcie**

* 1. Zmluvná pokuta je stanovená vo výške 0,05 % z ceny predmetu zákazky za každý deň omeškania, v prípade nedodržania zmluvne určenej lehoty dodania predmetu zákazky.
  2. Zmluvná pokuta je stanovená vo výške 0,05 % z dlžnej čiastky za každý deň omeškania, ak bude kupujúci v omeškaní s platením faktúry.

# Článok X.

**Náhrada škody, právne vzťahy a dôsledky neplnenia zmluvy, vyššia moc**

10.1 Každá zo zmluvných strán má nárok na náhradu škody vzniknutej v dôsledku porušenia záväzku druhou zmluvnou stranou, a to v zmysle § 469 a nasl. ustanovení Obchodného zákonníka. Jej výška bude vzájomne prerokovaná.

10.2 V prípade výskytu vyššej moci (živelné pohromy, zemetrasenie, vojna) nie je nedodanie

predmetu zmluvy sankcionované a po dobu trvania vyššej moci neplynie lehota pre dobu dodania.

# Článok XI.

**Riešenie sporov, spoločné a záverečné ustanovenia**

11.1 Práva a povinnosti zmluvných strán vyplývajúcich z tejto zmluvy sa riadia ustanoveniami tejto zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.

11.2 Všetky spory vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním. V prípade, ak k tejto dohode nedôjde, bude spor predložený k rozhodnutiu príslušného všeobecného súdu podľa sídla žalovaného, v zmysle príslušných ustanovení Civilného sporového poriadku.

11.3 Zmluvu môžu zmluvné strany meniť len písomnými obojstranne odsúhlasenými a podpísanými dodatkami.

11.4 Zmluva nadobúda platnosť dňom podpisu obidvoch zmluvných strán. Zmluva musí byť zverejnená v súlade s osobitnými predpismi. Nadobudnutie účinnosti zmluvy je podmienené schvaľovacím procesom verejného obstarávania poskytovateľom nenávratného finančného príspevku.

11.5 Neoddeliteľnou súčasťou zmluvy je Príloha č. 1

11.6 Objednávateľ požaduje, aby zhotoviteľ sa zaviazal strpieť výkon kontroly/ auditu/ overovania súvisiaceho s dodaním predmetu zákazky, kedykoľvek počas platnosti a účinnosti zmluvy o poskytnutí nenávratného príspevku, a to oprávnenými osobami a taktiež poskytnúť potrebnú súčinnosť v  súlade s návrhom kúpnej zmluvy.

11.7 Táto zmluva sa vyhotovuje v štyroch rovnopisoch, z ktorých dve vyhotovenia obdrží kupujúci a dve predávajúci.

# Kupujúci: Predávajúci:

**Uhorská Ves, dňa**

.................................................... ...................................................

# Vladimír Multáň v.r.

starosta obce konateľ spoločnosti

Príloha č. 1: Špecifikácia predmetu zmluvy

**Príloha č. 1 :**

**Špecifikácia predmetu zmluvy :**

|  |  |  |  |  |  |
| --- | --- | --- | --- | --- | --- |
| **Názov tovaru** | **Počet ks** | **Cena za 1ks v €** | **Cena celkom**  **bez DPH v €** | **Výška sadzby DPH** | **Cena celkom vrátane DPH** |
| **Kompostéry o objeme min. 1000l** | **200** |  |  |  |  |
| **BIO nádoby o objeme min. 7l** | **200** |  |  |  |  |
| **Cena celkom spolu za predmet zákazky s DPH :** | | |  | | |
| **Doba dodania tovaru/počet kalendárnych dní :** | | |  | | |

**V ..........................................., dňa.....................**

**.............................................................................**

konateľ spoločnosti